ඉංගිරිය, නම්බපාන කැටකැඩඇල්ල පාලම අසළ මාර්ග බාධකයේ දී හෙරොයින් මත්කුඩු තොගයක් සමග තරුණයෙක් අත්අඩංගුවට ගෙන තිබෙනවා.රෝගී බිරිඳට බෙහෙත් ගෙනයන මුවාවෙන් මොහු මත්ද්‍රව්‍ය ප්‍රවාහනය කළ බවයි පොලිසිය සඳහන්  කළේ.රත්නපුර දෙසට ධාවනය වෙමින් තිබූ මෝටර් රථයට නිලධාරීන් නවතන ලෙස සංඥා කිරීමෙන් අනතුරුව සැකකරු එකවරම බිස්කට් පැකට්ටුවක් එම ආරක්ෂක නිලධාරීන් වෙත දිගුකර එම  ස්ථානයෙන් ගැලවී යාමට උත්සාහ කර තිබෙනවා.පසුව ආරක්ෂක නිලධාරීන්ට එම පුද්ගලයා පිලිබඳ සැක පල වී පරික්ෂා කිරීමේදී මෙම හෙරොයින් සොයාගෙන තිබෙනවා.මෙම හෙරොයින් ප්‍රමාණයේ වටිනාකම රුපියල් ලක්ෂයකට අධික බව පොලිසිය අප කල විමසීමකදී සඳහන් කළේ.අත්අඩංගුවට ගත් එම සැකකරු වයස අවුරුදු 32ක පුද්ගලයෙකු වන අතර හොරණ එගොඩවත්ත ප්‍රදේශයේ පදිංචිකරුවෙකු බවත් පරීක්ෂණ වලින් හෙළිව තිබෙනවා.සිද්ධිය සම්බන්ධයෙන් වැඩිදුර පරීක්ෂණ ක්‍රියාත්මකයි.